**Digitalizacija na področju postopkov imenovanj v pravosodju**

**Sklad:** ESRR

**Cilj politike:** CP1: Konkurenčnejša in pametnejša Evropa s spodbujanjem inovativne in pametne gospodarske preobrazbe ter regionalne povezljivosti na področju IKT

**Prednostna naloga:** PN2: Digitalna povezljivost

**Specifični cilj:** RSO1.2: Izkoriščanje prednosti digitalizacije za državljane, podjetja, raziskovalne organizacije in javne organe

**Predvideno trajanje projekta:** 23. 2. 2023 - 28. 2. 2028

**Vrednost projekta:** 367.500,00 EUR (od tega podpora Evropske unije 212.339,66 EUR in nacionalni javni prispevek iz državnega proračuna 155.160,34 EUR)

**Opis upravičenca oz. uporabnika:**

Digitalizacija postopkov imenovanj predstavlja del širšega razvoja e-pravosodja, zato je investitor projekta in upravičenec Ministrstvo za pravosodje. Naloge upravičenca na projektu znotraj ministrstva opravlja Služba za koordinacijo in izvajanje projektov.

**Opis projekta:**

Namen projekta je vzpostavitev sodobnega informacijskega sistema, ki bo uporabnikom oziroma kandidatom omogočil hitrejše, enostavnejše in preglednejše postopke imenovanj v pravosodnem sistemu. Z digitalizacijo in avtomatizacijo se bodo postopki, ki so trenutno zamudni in ročni, bistveno skrajšali. Kandidatom bo omogočena enostavnejša oddaja vlog, saj bodo lahko vloge oddajali digitalno (e-vloga), kar odpravi potrebo po fizičnem obiskovanju institucij. Prav tako bodo kandidati za sodne izvedence, cenilce, tolmače, notarje, poravnalce v kazenskih zadevah, svetovalce za begunce ter sodnike mednarodnih sodišč in državne tožilce prejeli odločitev o imenovanju bistveno hitreje, saj bo preko vzpostavljenega sistema mogoče avtomatsko pridobivati podatke iz uradnih evidenc, kar bo odpravilo potrebo po ročnem zbiranju dokumentov. Kandidati bodo preko sistema sproti obveščeni o statusu svoje vloge, lahko bodo enostavno dopolnili manjkajoče dokumente ter potrdili udeležbo na preizkusih. Tako kandidati kot sodelujoči organi bodo razbremenjeni nepotrebne birokracije, kar bo omogočilo bolj učinkovit postopek za vse vključene. Dodatno bo izboljšan pretok informacij med različnimi institucijami prispeval k hitrejšemu in bolj usklajenemu odločanju.